Here is a page extracted from Wikipedia that may contain CSS, HTML, and a lot of unformatted text.

Title: Risgo
Content: Risgo ye tota condición, proceso u evento que puet causar danyos personals, perdugas economicas u danyos a lo medio ambient.

O risgo sería a probabilidat de que produga un escayeiximiento concreto que provoque danyos u perdugas. Conceptos relacionatos con o risgo son "catastrofe", "desastre" y "calamidat". Se considera catastrofe quan os efectos dimpués d'o escayeiximiento se notan prou, desastre quan a sociedat a la que ha afectato escayeiximiento precisa d'aduyas externas y calamidat si o desastre dura.

A l'hora d'analisar un risgo s'han de tener en cuenta tres factors: "peligrosidat", "exposición" y "vulnerabilidat". A vegatas a causa d'una catastrofe u desastre no ye o escayeiximiento mesmo, puet estar a exposición de muita chent en un puesto con risgo que se produga o escayeiximiento, u una mancanza de medios adequatos pa encarar ixe escayeiximiento.

Periglosidat 
A periglosidat ye a posibilidat que un fenomeno se produga con prou poder pa fer mal en un puesto y en un intervalo de tiempo concreto.

Pa valurar a periglosidat se tien en cuenta tres factors: severidat, tiempo de tornada, y distribución cheografica.

Vulnerabilidat 
A vulnerabilidat ye o grau de manca d'adaptación d'una población debant d'o risgo. Con a vulnerabilidat se mesura o grau d'eficacia d'una población d'una zona pa organizar-se tenendo en cuenta o risgo a lo risgo que bi ha. Contra més incapaz d'organizar-se debat d'o risgo ye una población, més vulnerable. Una vulnerabilidat alta determina una intensidat de danyos mes gran.

Exposición 
A exposición a un risgo se refiere a lo numero de personas, propiedatz u biens exposaus a ells. Puet estar de tipo social, economico u ecolochico.

L'augmento de población en as ciudaz fa que augmente a exposición a los risgos, augmentando os danyos por a periglosidat d'o fenomeno riscoso.

Tipos de risgo 
Os risgos se pueden clasificar en:
Risgos tecnolochicos u culturals.
Risgos naturals:
Risgos biolochicos.
Risgos quimicos.
Risgos fisicos:
Risgos climaticos.
Risgos cheolochicos.
Risgos cosmicos.
Risgos mixtos.

Bibliografía 
Diodora Calvo Aldea, Maria Teresa Molina Álvarez y Joaquín Salvachúa Rodríguez. Ciencias de la tierra y medioambientales. 2º Bachillerato. 2010 Mc´GrawHill.